b'\n_START_ARTICLE_\n18. srpnja u Domovinskom ratu\n_START_PARAGRAPH_\nDomovinski rat po nadnevcima: 18. srpnja u Domovinskom ratu._NEWLINE_1989._NEWLINE__NEWLINE_- Protiv 14 osoba, za koje je kninski sudac za prekr\xc5\xa1aje obustavio postupak zbog ispada na proslavi 600. godi\xc5\xa1njice kosovske bitke na tlu SR Hrvatske zbog nedostatka dokaza, vodit \xc4\x87e se novi postupak najavio predsjednik Republi\xc4\x8dkog vije\xc4\x87a za prekr\xc5\xa1aje Ivica Martinek._NEWLINE_1990._NEWLINE__NEWLINE_- Predsjedni\xc5\xa1tvo Republike Hrvatske donijelo odluku kojom predla\xc5\xbee Saboru RH da se pristupi izradi i dono\xc5\xa1enju Ustava Republike Hrvatske._NEWLINE_1991._NEWLINE__NEWLINE_- Jugoslavensko Predsjedni\xc5\xa1tvo glasovalo za povla\xc4\x8denje federalne armije iz Slovenije._NEWLINE__NEWLINE_- Hrvatski predsjednik Tu\xc4\x91man posjetio Njema\xc4\x8dku, te se sastao s kancelarom Kholom i ministrom vanjskih poslova Genscherom._NEWLINE_1992._NEWLINE__NEWLINE_- Hrvatska, Slovenija i BiH primljene u punopravno \xc4\x8dlanstvo Srednjoeuropske inicijative._NEWLINE__NEWLINE_- "Plave Kacige" umjesto intervencije. Vije\xc4\x87e sigurnosti do\xc4\x8dekalo londonski sporazum o prekidu vatre u BiH kao spasonosno rje\xc5\xa1enje._NEWLINE__NEWLINE_- Bez pomo\xc4\x87i Europe Hrvatska ne mo\xc5\xbee vi\xc5\xa1e osigurati izbjeglicama osnovne \xc5\xbeivotne potrebe, izjavio predsjednik Vlade Republike Hrvatske dr. Franjo Greguri\xc4\x87 na zasjedanju Srednjoeuropske inicijative._NEWLINE_- Ma\xc4\x91arska zao\xc5\xa1trila kriterije ulaska izbjeglica i prognanika._NEWLINE__NEWLINE_- Na Gora\xc5\xbede od 4. svibnja do danas palo vi\xc5\xa1e od 30.000 granata - izjavio predsjednik op\xc4\x87ine Gora\xc5\xbede Had\xc5\xbeo Efendi\xc4\x87._NEWLINE_1993._NEWLINE__NEWLINE_- Dr. Tu\xc4\x91man sve\xc4\x8dano otvorio most preko Novskog \xc5\xbedrila i zrakoplovnu luku u Zemuniku nedaleko Zadra._NEWLINE__NEWLINE_- Sve \xc5\xa1to je prethodilo dogovoru o Masleni\xc4\x8dkom mostu i zra\xc4\x8dnoj luci u Zemuniku u pari\xc5\xa1kim se krugovima uspore\xc4\x91uje s pokerom u kojem je bank dr\xc5\xbeao predsjednik Tu\xc4\x91man._NEWLINE_1994._NEWLINE__NEWLINE_- Hrvatski prognanici i dalje nastavljaju prosvjede protiv UNPROFOR-a i blokadu njihovih kontrolnih punktova._NEWLINE__NEWLINE_- Govore\xc4\x87i na sjednici bo\xc5\xa1nja\xc4\x8dkog Sabora, Alija Izetbegovi\xc4\x87 istaknuo da se plan kontaktne skupine ne mo\xc5\xbee odbiti jer bi konzekvence negativnog odgovora bile pogubne po Bo\xc5\xa1njake._NEWLINE__NEWLINE_- Na prostoru biv\xc5\xa1e Jugoslavije ima ukupno 4,6 milijuna izbjeglica, od kojih je 630.000 u svijetu, stoji u najnovijem izvje\xc5\xa1taju Visokog povjereni\xc5\xa1tva UN za izbjeglice._NEWLINE_1995._NEWLINE__NEWLINE_- Dvoje civila te\xc5\xa1ko ranjeno u Drenovu Boku, selu jasenova\xc4\x8dke Posavine, koje ponovno sve \xc4\x8de\xc5\xa1\xc4\x87e napadaju pobunjeni Srbi s desne obale Save._NEWLINE__NEWLINE_- Pripadnici Armije BiH potpuno razoru\xc5\xbeali ukrajinske vojnike u Gora\xc5\xbedu, a potom su im, osim osobnog naoru\xc5\xbeanja, uzeli protutenkovsko oru\xc5\xbeje i oklopne transportere._NEWLINE__NEWLINE_- Predstavnici UNPROF.QR.-a u Sarajevu potvrdili da je predsjednik Predsjedni\xc5\xa1tva BiH Alija Izetbegovi\xc4\x87 od generala Ruperta Smitha zahtijevao uspostavu komunikacije sa Srbima kako bi se osigurala evakuacija civilnog pu\xc4\x8danstva iz za\xc5\xa1ti\xc4\x87ene zone \xc5\xbdepe._NEWLINE__NEWLINE_- Nakon kra\xc4\x87eg zati\xc5\xa1ja, Srbi ponovno zapo\xc4\x8deli napadati za\xc5\xa1ti\xc4\x87enu zonu \xc5\xbdepu._NEWLINE__NEWLINE_- "The New York Times" pi\xc5\xa1e kako se ve\xc4\x87 tri godine Britanija, Francuska i SAD uz pomo\xc4\x87 UN-a pretvaraju da nema razlike izme\xc4\x91u agresora i \xc5\xbertve._NEWLINE__NEWLINE_- Francuska vlada smatra da vlasti BiH "sabotiraju" Snage za brzo djelovanje, izjavio jedan visoki francuski vladin slu\xc5\xbebenik._NEWLINE__NEWLINE_- Izvje\xc5\xa1\xc4\x87e UNHCR-a iz Srebrenice govori kako postoji bojazan da su nestali ljudi ubijeni._NEWLINE_1996._NEWLINE__NEWLINE_- U Mostaru u po\xc5\xbearu izgorio Hrvatski dom Hercega Stjepana Kosa\xc4\x8da.'